burgasdotpro/wikipedia huggingface dataset:
Ján Jurišta

PhDr. Ján Jurišta (* 23. august 1944, Svrčinovec) je bývalý žurnalista, diplomat, veľvyslanec ČSSR v Argentíne, vedec a kandidát v prezidentských voľbách v roku 2014 s podporou KSS. Politicky a filozoficky sa hlási k reformovanému socializmu (pod vplyvom Huga Cháveza sympatizuje tiež s kresťanským socializmom), spolupracuje s KSS, ale nie je jej členom.
Životopis.
Študoval španielčinu a slovenčinu na Filozofickej fakulte Univerzity Komenského v Bratislave. Počas štúdií absolvoval jazykový kurz na Kube. Neskôr pracoval v latinskoamerickej redakcii zahraničného vysielania Rádio Praha a ako novinár pôsobil aj v Ekvádore. Po zámene žurnalistickej kariéry diplomatickou pôsobil v troch etapách šestnásť rokov v Latinskej Amerike. Najprv na poste tlačového a kultúrneho pridelenca v Havane, potom ako veľvyslanec ČSSR v Buenos Aires a napokon opäť vo funkcií titulára v Argentíne s pôsobnosťou aj pre Uruguaj a Paraguaj už ako reprezentant Slovenska. Za súčinnosť pri realizácii objednávok ČSSR v Argentíne, kde sa postavili tri elektrárne a za výsledky v politickej oblasti, dostal štátne vyznamenanie „Za vynikajúcu prácu“. Pred novembrom 1989 i po ňom pracoval aj na ministerstve zahraničných veci a vo vrcholových straníckych štruktúrach. Bol tiež krátkodobo zamestnaný vo viacerých súkromných firmách. Koncom deväťdesiatych rokov sa vrátil do diplomacie. 
V roku 1998 vydal publikáciu "Sto mesiacov po nežnej: Slovensko v závoze majetkového prevratu a medzinárodný kontext". V roku 2009 nasledovala kniha "Prehra víťazov" s podtitulom "Opakované globálne zlyhanie kapitalizmu vracia do hry socializmus v novej podobe". Najnovšie mu v roku 2013 vyšla kniha "Zákulisie premien sveta".
V súčasnosti je Ján Jurišta pracujúci dôchodca. Externe pôsobí na Fakulte managementu UK, kde vyučuje španielčinu a predmet Globálne procesy svetovej ekonomiky.
Politická orientácia a kampaň prezidentských volieb 2014.
Súčasnú politickú situáciu vychádzajúc z kritiky nadnárodných korporácií a bánk, nazýva tzv. totalitou trhu. Na Slovensku sa podľa jeho slov uplatňuje cenzúra zamlčiavaním, ktorá napríklad neumožnila zverejnenie pozitívnych názorov na socializmus v ekonomickej a sociálnej sfére. Jurišta preto vyzýva k informačnej a vedomostnej revolúcii, ktorá by umožnila kvalifikované zapojenie sa verejnosti do zdemokratizovania ekonomiky. Zákon o registrovaných partnerstvách by podpísal. V protipóle s radikálnym komunizmom neplánuje znárodňovať, ale vytvárať nové štátne podniky, ktoré by mali konkurovať súkromným a využiť najmodernejšie biotechnológie a počítačovú techniku (ako príklady uvádza výrobu liekov, potravín a obojživelných záchranných vozidiel, ktoré považuje pod vplyvom klimatických zmien a s nimi súvisiacich prírodných katastrof za veľmi dôležité; exportovať by chcel taktiež minerálnu vodu a nábytok). Chce vytvoriť model, kde bude vyvážený vzťah medi súkromným a štátnym sektorom. 
Do kampane išiel bez finančnej podpory a podľa prieskumov má podporu 1,1%., 0,88%. a 1,3%. Vystúpil v RTVS, TA3, Fun Rádiu, Európa 2, TV Markíza a ďalších médiách.
V prvom kole voľby nakoniec získal 12 209 hlasov (0,64 % z odovzdaných hlasov) a zo 14 kandidátov skončil na 8. mieste.
Kompost

Kompost je organický materiál, ktorý bol rozložený a recyklovaný ako hnojivo a doplnok pre zlepšenie pôdy. Kompost je kľúčovou zložkou v ekologickom poľnohospodárstve.
Charakteristika.
Kompost môže byť bohatý na živiny. Používa sa v záhradách, záhradníctvach alebo poľnohospodárstve. Kompost je sám o sebe v mnohých ohľadoch prínosom pre krajinu – ako kondicionér pôdy, hnojivo, prídavok k vitálnemu humusu alebo humínových kyselín a ako prírodné hnojivo pre pôdu. V ekosystémoch je kompost užitočný pre kontrolu erózie, rekultiváciu pôdy a vodných tokov, obnovu mokradí či na zákryv skládok. Organické zložky určené pre kompostovanie môžu byť alternatívne použité na výrobu bioplynu pomocou anaeróbnej digescie.
Vznik kompostu (kompostovanie).
Na najjednoduchšej úrovni si proces kompostovania vyžaduje vytvorenie hromady vlhkého organického materiálu (lístie, "zelený" potravinový odpad) a čas, za ktorý sa materiál rozloží do humusu, čo môže trvať niekoľko týždňov alebo mesiacov. Moderné, metodické kompostovanie je komplexný a niekoľkostupňový, pozorne monitorovaný proces s meranými množstvami objemu vstupov, ako sú voda, vzduch a na uhlík a dusík bohaté materiály. Proces rozkladu je podporovaný drvením rastlinnej hmoty, pridávaním vody a zabezpečením riadneho vetrania pravidelným otáčaním zmesi. Červy a plesne ďalej rozkladajú tento organický materiál. Aeróbne baktérie riadia chemický proces premenou vstupov na teplo, oxid uhličitý a amoniak. Amoniak je následne baktériami, procesom nitrifikácie, zmenený do pre rastliny výživných dusitanov a dusičnanov.
Materiály v komposte.
Efektívne kompostovanie organizmov si vyžaduje štyri rovnako dôležité zložky:
K najúčinnejšiemu kompostovaniu dochádza, keď je uhlík a dusík v pomere asi 30:1. Takmer všetky materiály z rastlín a živočíchov obsahujú aj uhlík a dusík, ale ich množstvo sa môže výrazne meniť na základe vyššie popísaných podmienok (sucho/vlhkosť, hnedá/zelená farba). Čerstvo narezaná tráva má priemerný pomer uhlík:dusík asi 15:1 a suché jesenné lístie asi 50:1, v závislosti od typu alebo druhu materiálu. Ideálny pomer sa dá dosiahnuť zmiešaním viacerých druhov materiálov. Pozorovaním množstiev a zvážením použitia rôznych materiálov počas tvorby kompostu možno rýchlo dosiahnuť funkčnú techniku, aplikovateľnú pre konkrétne situácie.
Rádio Viva (2017)

Rádio Viva (do mája 2017 Rádio Viva Metropol) je slovenská regionálna rozhlasová stanica.
Vysielanie.
Vysiela v Bratislave a okolí prostredníctvom frekvencií bývalého Superádia a od novembra 2019 aj v Nitre a okolí. Na začiatku nadväzovala na vysielanie rovnomenného predchodcu s pôvodným programom, moderátormi a playlistom s hudbou prevažne zo 60. až 90. rokov, ale aj novou kvalitnou produkciou. Postupom času prešlo niekoľkými zmenami. Väčšie zmeny nastali v januári 2019, keď zmenilo formát, zvukový obal a slogan. Vtedy sa začalo zameriavať skôr na mladého poslucháča a hralo súčasnú hudbu, ale aj hity, na ktoré sa nezabúda. Úplne nová éra rádia začala v auguste 2022, keď spoločnosť Zoznam.sk kúpila rádio a tým nastali v septembri toho istého roku zmeny aj vo vedení, programe a playliste. Po novom sa hrajú hity súčasnej doby resp. hity, ktoré vznikli väčšinou po roku 2000. Vo februári 2023 stanica zmenila logo.
Pysarivka (Vinnycký rajón)

Pysarivka () je dedina ("село") na Ukrajine vo Vinnyckom rajóne Vinnyckej oblasti. Žije tu 1448 obyvateľov.
Sosonka (Vinnycký rajón)

Sosonka () je dedina ("село") na Ukrajine vo Vinnyckom rajóne Vinnyckej oblasti. Žije tu 2368 obyvateľov.
Eva Sakálová

Eva Sakálová (* 9. máj 1985, Bratislava) je slovenská herečka. Známou sa stala predovšetkým stvárnením postavy Lenky v Ordinácii v ružovej záhrade.
Kariéra.
Po prvý raz sa objavila v divadle v šestnástich rokoch, keď si zahrala v Radošinskom naivnom divadle. Onedlho nato stvárnila Alicu v "Zázračnej krajine" na pôde SND, ďalej účinkovala v predstaveniach "Tančiareň", "Popol a vášeň", "Úklady a láska". Hrala tiež v divadlách Nová scéna, Aréna.
Martin Chren

Ing. Martin Chren (* 17. marec 1981, Hnúšťa) je slovenský ekonóm a liberálny politik, momentálne je starostom mestskej časti Bratislavy Ružinov. Bol nezaradeným poslancom Národnej rady Slovenskej republiky, členom Výboru NR SR pre verejnú správu a regionálny rozvoj a náhradným členom Výboru NR SR pre európske záležitosti. Angažuje sa v slovenskom liberálnom think tanku Nadácia F. A. Hayeka ako člen správnej rady a projektový koordinátor.
Po vystúpení zo strany Sloboda a Solidarita sa stal členom hnutia Nová väčšina – Dohoda (D. Lipšic), v ktorom pôsobí ako ekonomický poradca.
Arras (obvod)

Arras je obvod v departemente Pas-de-Calais a regióne Nord-Pas-de-Calais-Pikardia vo Francúzsku. Člení sa ďalej na 17 kantónov a 369 obcí.
Lons-le-Saunier (obvod)

Lons-le-Saunier je obvod v departemente Jura a regióne Franche-Comté vo Francúzsku. Člení sa ďalej na 19 kantónov a 125 obcí.
Euippos

Euippos ("Euippos") môže byť v gréckej mytológii:
Eurypylos (syn Thestia)

Eurypylos ("Eurypylos", ) je v gréckej mytológii syn aitólskeho kráľa Thestia a Eurythemidy.
Eurypylos bol synom aitólskeho kráľa Thestia a bratom Lédy, Althaie, Hypermnéstry, Ifikla, Euippa a Pléxippa.
Eurypylos sa na pozvanie svojho synovca Meleagra spolu s ďalšími slávnymi gréckymi hrdinami zúčastnil na love kalydónskeho diviaka, ktorého do Kalydónu poslala bohyňa Artemis, aby ich potrestala za to, že ich kráľ Oineus nepriniesol ďakovnú obeť za bohatú úrodu. Obrovský diviak potom v krajine ničil všetko a zabíjal dobytok i ľudí. 
Ako sa dalo predpokladať lov bol veľmi ťažký a nebezpečný. Pre všetkých hrdinov to však bola výzva, aby sa mohli zabitím strašného zvieraťa presláviť. Boj s diviakom trval dlho, mnohí boli pri love zranení a lovec Ankaios dokonca smrteľne zranený, až sa ho nakoniec podarilo zasiahnuť šípom Atalante, jedinej žene, ktorá sa na love zúčastnila. Zraneného ho potom dorazil oštepom Meleagros. Radosť z úspešného lovu bola veľká, ale po chvíli ho prevýšila hádka o tom, že ktorý z nich si zaslúži trofej diviaka. Hádka sa zmenila na bitku, pri ktorej podľa antického autora Apollodora z Atén, Meleagros Eurypyla a jeho bratov zabil a kožu diviaka dal Atalante.
Ivo Nesrovnal

JUDr. Ivo Nesrovnal, LL.M. (* 19. máj 1964, Bratislava) je slovenský advokát, politik a bývalý primátor Hlavného mesta SR Bratislavy.
Vyštudoval Právnickú fakultu Univerzity Komenského v Bratislave, ktorú úspešne ukončil v roku 1986 obhajobou diplomovej práce na tému: "Ochrana práv občanov v občianskom súdnom konaní". Neskôr študoval na viacerých zahraničných univerzitách. V deväťdesiatych rokoch pracoval v kancelárii prezidenta Václava Havla v Prahe ako právnik. Pred vstupom do politiky trinásť rokov spoluviedol pobočku renomovanej medzinárodnej advokátskej kancelárie Gleiss Lutz Rechtsanwälte pre Česko a Slovensko. Je členom Slovenskej advokátskej komory a Českej advokátskej komory.
Kariéra.
Profesionálnu dráhu začal v Slovenskej akadémii vied. Ako interný ašpirant sa venoval právu ochrany životného prostredia. Ochrana životného prostredia bola aj témou semináru, ktorý viedol na Prírodovedeckej fakulte Univerzity Komenského.
V deväťdesiatych rokoch pracoval v kancelárii prezidenta Václava Havla v Prahe ako právnik so zameraním na ochranu ľudských práv.
Pred vstupom do politiky spoluviedol trinásť rokov (1992 – 2005) pobočku renomovanej medzinárodnej advokátskej kancelárie Gleiss Lutz Rechtsanwälte pre Česko a Slovensko, ktorá sa špecializuje na medzinárodné transakcie, prevzatia, fúzie a akvizície, právo Európskej únie, ochranu hospodárskej súťaže, bankovníctvo, cenné papiere, nehnuteľnosti, projekty na „zelenej lúke“ a duševné vlastníctvo.
Komunálna politika.
Od roku 2009 pôsobil ako poslanec zastupiteľstva Hlavného mesta Bratislavy, ako poslanec zastupiteľstva Bratislavského samosprávneho kraja /BSK/ a paralelne ako podpredseda BSK za stranu SDKÚ-DS. Bol predsedom komisie finančnej stratégie a pre nakladanie s majetkom mesta a predsedom grémia predsedov poslaneckých klubov pri mestskom zastupiteľstve Hlavného mesta Bratislavy. Zároveň pôsobil aj ako predseda Krajskej organizácie cestovného ruchu v rámci Bratislavského samosprávneho kraja.
V auguste 2014 vystúpil zo strany SDKÚ-DS a rozhodol sa ako nezávislý kandidát kandidovať na post primátora Bratislavy. V komunálnych voľbách 2014 získal 50 630 hlasov, o vyše 10 000 hlasov predbehol bývalého primátora Milana Ftáčnika a bol zvolený, za primátora Hlavného mesta SR Bratislavy. Post primátora opätovne obhajoval aj v komunálnych voľbách 2018, ako nezávislý, v ktorých neuspel, obsadil 3. miesto s 18.4% a prenechal kreslo novozvolenému primátorovi Matúšovi Vallovi.
Tangerine Dream

Tangerine Dream je nemecká elektronická skupina, ktorú v roku 1967 založil Edgar Froese. Skupina počas svojej existencie vystriedala množstvo členov, pričom Froese jej jediným stálym členom. Bubeník a skladateľ Klaus Schulze bol členom v jej začiatkoch, ale najstabilnejšou zostavou počas jej úspešných 70. rokov boli Froese, Christopher Franke a Peter Baumann. Koncom 70. rokov nahradil Baumanna Johannes Schmoelling.
V prvotnom období "Pink Years" skupiny Tangerine Dream sa podieľala na vývoji žánru krautrock. Ich ďalšie "Virgin Years" obdobie, v ktorom ich albumy dopomohli definovať štýl, ktorý je dnes známy ako Berlínska škola elektronickej hudby. Ich ďalšie albumy ovplyvnili elektronickú tanečnú hudbu a tiež žáner známa ako new age, hoci oni sami nemajú radi tento termín. Koncom 90. rokov sa zamerali na žáner electronica.
Hoci skupina vydala množstvo štúdiových a koncertných nahrávok, jej dôležitými fanúšikmi sa stali aj pre ich filmové soundtracky, ktorých je viac ako šesťdesiat, a to vrátane "Mzda strachu", "Zlodej", "Pevnosť", "Riskantný podnik", "Firestarter", "Legenda", "Near Dark", "Nesmelí ľudia" a "Miracle Mile". Takisto vytvorili soundtrack k videohre "Grand Theft Auto V".
Majstrovstvá Európy v hokeji na kolieskových korčuliach žien 2001

Majstrovstvá Európy v hokeji na kolieskových korčuliach žien 2001 boli v poradí 6. Majstrovstvá Európy v hokeji na kolieskových korčuliach žien, ktoré organizuje Európsky výbor hokeja na kolieskových korčuliach (CERH). Konali sa od 12.17. novembra 2001 v meste Molfetta, v Taliansku, za účasti iba 7 tímov. Po piatich účastiach za sebou sa družstvo tentoraz na turnaji nepredstavilo. Víťazkami sa tretíkrát stali Portugalčanky. 
Taliansko bolo organizátorom ženského európskeho šampionátu druhýkrát, keď predtým hostilo turnaj v roku 1993, tiež v Molfette.
Evektor EV-55 Outback

Evektor EV-55 Outback je malé turbovrtuľové dopravné lietadlo vyvíjané pod vedením kunovického leteckého výrobcu Evektor. Vývoj lietadla prebieha v rámci integrovaného projektu českého leteckého priemyslu za podpory Ministerstva priemyslu a obchodu ČR v programoch Impuls a Tandem.
Koncom roka 2009 sa uskutočnili prvé motorové skúšky prvého prototypu. Prototyp bol verejnosti prvýkrát predstavený 30. marca 2010. Predpokladaná cena by mala byť okolo 2 miliónov USD, v prepočte asi 1,5 milióna euro.
Hakusan

Hakusan môže byť:
Cahors (obvod)

Cahors je obvod v departemente Lot a regióne Occitánia vo Francúzsku. Člení sa ďalej na 13 kantónov a 135 obcí.
Figeac (obvod)

Figeac je obvod v departemente Lot a regióne Occitánia vo Francúzsku. Člení sa ďalej na 9 kantónov a 120 obcí.
Gourdon (obvod)

Gourdon je obvod v departemente Lot a regióne Occitánia vo Francúzsku. Člení sa ďalej na 9 kantónov a 85 obcí.
Castres (obvod)

Castres je obvod v departemente Tarn a regióne Occitánia vo Francúzsku. Člení sa ďalej na 23 kantónov a 153 obcí.
Muret (obvod)

Muret je obvod v departemente Haute-Garonne a regióne Occitánia vo Francúzsku. Člení sa ďalej na 11 kantónov a 126 obcí.
Saint-Gaudens (obvod)

Saint-Gaudens je obvod v departemente Haute-Garonne a regióne Occitánia vo Francúzsku. Člení sa ďalej na 11 kantónov a 237 obcí.
Bellac (obvod)

Bellac je obvod v departemente Haute-Vienne a regióne Nové Akvitánsko vo Francúzsku. Člení sa ďalej na 8 kantónov a 63 obcí.
Rochechouart (obvod)

Rochechouart je obvod v departemente Haute-Vienne a regióne Nové Akvitánsko vo Francúzsku. Člení sa ďalej na 6 kantónov a 30 obcí.
Hanigovský hrad

Hanigovský hrad (Nový hrad, ) je hradná zrúcanina nad obcou Hanigovce, v regióne Horná Torysa, severovýchodne od Lipian, na úpätí Čergovského pohoria. Prístup na hrad je možný z obce Ľutina (žltá turistická značka), resp. obce Hanigovce (zelená turistická značka). Hradné bralo sa nachádza v nadmorskej výške 771 m n.m.
Dejiny.
Doba vzniku hradu je datovaná už v 13. storočí, kde na mieste murovaného hradu stál drevený hrádok. Pôvodný hrad (postavený z dreva) dal vystavať šľachtic "Mikčo" (Mikche) na niekdajšom slovanskom hradisku pôvodného kráľovského majetku hradu Šariš.
Exteriér.
Kamenný hrad mal pôdorys obdĺžnika, o rozmeroch približne 55 x 20 metrov. Celé priestranstvo obklopovalo hradobné opevnenie. Palác mal obdĺžnikový pôdorys s rozmermi 14,7 x 6 metrov a bol dvojpodlažný. Opevnenie nádvoria bolo prispôsobené k prístupovej komunikácií, ktorá vstupovala do nádvoria z južnej strany 2,5 metra širokou bránou zabezpečenou strážnou vežou. V opevnení boli vytesané lôžka pre delá, hrad chránili aj strieľne od jeho prístupnejšej strany. Hradný komplex chránilo predbránie so vstupnou bránou. Na nádvorí boli hospodárske budovy a iné stavby, pravdepodobne drevené, pretože po požiari nezostali po nich žiadne stopy.
Súčasný stav.
Uvádzané objekty sú v interiéri hradu dodnes identifikovateľné. Interiér paláca je až po parapety prízemných okien zasypaný suťou. Opevnenie sa niekde zachovalo aj do výšky 2 až 3 metre a vidno aj lôžka pre delá. Hrad je v literatúre uvádzaný ako zaniknutý, no zachoval sa vo svojej stredovekej podobe. O ruinu sa stará Občianske združenie Novum castrum, ktoré od roku na hrade zrekonštruovalo bránu, zakonzervovalo obranný múr, časť paláca a mnoho iného.
Pozri aj.
Zoznam kultúrnych pamiatok v okrese Sabinov
Ifiklos (syn Thestia)

Ifiklos ("Ifiklos", ) je v gréckej mytológii syn aitólskeho kráľa Thestia a Eurythemidy, podľa inej verzie Leukippy.
Ifiklos bol synom aitólskeho kráľa Thestia a bratom Lédy, Althaie, Hypermnéstry, Euippa, Pléxippa a Eurypyla.
Ifiklos vynikol nad inými v boji a za seberovného ho považovali aj najväčší grécki hrdinovia Argonauti, ktorí ho pozvali na výpravu za zlatým rúnom do Kolchidy. Neskôr sa na pozvanie svojho synovca Meleagra spolu s hrdinami Grécka, zúčastnil aj na love kalydónskeho diviaka, ktorého do Kalydónu poslala bohyňa Artemis, aby ich potrestala za to, že ich kráľ Oineus nepriniesol ďakovnú obeť za bohatú úrodu. Obrovský diviak potom v krajine ničil všetko a zabíjal dobytok i ľudí. 
Ako sa dalo predpokladať lov bol veľmi ťažký a nebezpečný. Pre všetkých hrdinov to však bola výzva, aby sa mohli zabitím strašného zvieraťa presláviť. Boj s diviakom trval dlho, mnohí boli pri love zranení a lovec Ankaios dokonca smrteľne zranený, až sa ho nakoniec podarilo zasiahnuť šípom Atalante, jedinej žene, ktorá sa na love zúčastnila. Zraneného ho potom dorazil oštepom Meleagros. Radosť z úspešného lovu bola veľká, ale po chvíli ho prevýšila hádka o tom, že ktorý z nich si zaslúži trofej diviaka. Podľa jednej verzie od antického autora Apollodora z Atén Ifikles tiež zranil diviaka a po hádke, ktorá vyústila do hromadnej bitky, Meleagros Ifikla a jeho bratov zabil a kožu diviaka dal Atalante.
Aubusson (obvod)

Aubusson je obvod v departemente Creuse a regióne Nové Akvitánsko vo Francúzsku. Člení sa ďalej na 12 kantónov a 118 obcí.
Majstrovstvá Európy v hokeji na kolieskových korčuliach žien 2003

Majstrovstvá Európy v hokeji na kolieskových korčuliach žien 2003 boli v poradí 7. Majstrovstvá Európy v hokeji na kolieskových korčuliach žien, ktoré organizuje Európsky výbor hokeja na kolieskových korčuliach (CERH). Konali sa od 1.6. septembra 2003 v meste Coutras, v regióne Akvitánsko, vo Francúzsku, za účasti 7 tímov. Víťazkami sa stali hokejistky Nemecka, ktoré bodovali vo všetkých svojich zápasoch. Trojnásobný exmajster z Portugalska skončil bronzový.
Francúzsko bolo šiestou krajinou, ktorá hostila európsky šampionát žien. Turnaj sa skladal iba zo základnej skupiny. Všetky zápasy sa odohrali v aréne Salle Milou Ducortioux s kapacitou 1 000 divákov.
Guéret (obvod)

Guéret je obvod v departemente Creuse a regióne Nové Akvitánsko vo Francúzsku. Člení sa ďalej na 15 kantónov a 142 obcí.
Brive-la-Gaillarde (obvod)

Brive-la-Gaillarde je obvod v departemente Corrèze a regióne Nové Akvitánsko vo Francúzsku. Člení sa ďalej na 15 kantónov a 99 obcí.
Tulle (obvod)

Tulle je obvod v departemente Corrèze a regióne Nové Akvitánsko vo Francúzsku. Člení sa ďalej na 14 kantónov a 118 obcí.
Ussel (obvod)

Ussel je obvod v departemente Corrèze a regióne Nové Akvitánsko vo Francúzsku. Člení sa ďalej na 8 kantónov a 69 obcí.
Blaye (kantón)

Blaye je francúzsky kantón v obvode Blaye v departemente Gironde v regióne Akvitánsko. Tvorí ho 13 obcí.
Langon (kantón)

Langon je francúzsky kantón v obvode Langon v departemente Gironde v regióne Akvitánsko. Tvorí ho 13 obcí.
Synagóga v Miroslavi

Synagóga v Miroslavi je bývalá židovská modlitebňa, ktorá sa nachádza v Radničnej ulici, uprostred bývalej Židovskej štvrte, asi 150 m západne od mestského úradu a 100 m južne od miroslavského zámku v českej obci Miroslav (okr. Znojmo). V súčasnosti slúži ako dom kultúry.
Synagóga bola v rokoch 1843-1845 upravená v novorománskom slohu zo staršej modlitebne. V roku 1897 došlo k predĺženiu hlavnej sály a východná strana nad Aron ha-kodeš bola obohatená o hudobný chór s organom. Budova synagógy bola poškodená v roku 1945 bombardovaním a v rokoch 1956-1957 bola prestavaná na kultúrny dom.
Miroslavská židovská komunita prestala existovať v roku 1938.
Euippos (syn Thestia)

Euippos ("Euippos") je v gréckej mytológii syn aitólskeho kráľa Thestia a jeho manželky Eurythemidy.
Euippos bol synom aitólskeho kráľa Thestia a bratom Lédy, Althaie, Hypermnéstry, Ifikla, Pléxippa a Eurypyla.
Euippos sa na pozvanie Meleagra spolu s ďalšími slávnymi gréckymi hrdinami zúčastnil na love kalydónskeho diviaka, ktorého do Kalydónu poslala za trest urazená bohyňa Artemis za to, že jej Meleagrov otec, kalydónsky kráľ Oineus nepriniesol ďakovnú obeť za úrodu. Obrovský diviak potom v krajine ničil úrodu, zabíjal dobytok i ľudí. 
Ako sa dalo predpokladať lov bol veľmi ťažký a nebezpečný. Pre všetkých hrdinov to však bola výzva, aby sa mohli zabitím strašného zvieraťa presláviť. Boj s diviakom trval dlho, mnohí boli pri love zranení a lovec Ankaios dokonca smrteľne zranený, až sa ho nakoniec podarilo zasiahnuť šípom Atalante, jedinej žene, ktorá sa na love zúčastnila. Celého doráňaného ho potom dorazil kopijou Meleagros. Radosť z úspešného lovu bola veľká, ale po chvíli ho prevýšila hádka o tom, že ktorý z nich si zaslúži trofej diviaka. Podľa antického autora Apollodora z Atén aj jeho brat Ifiklos zranil diviaka a po hádke, ktorá vyústila do hromadnej bitky, Meleagros Euippa a jeho bratov zabil a kožu diviaka dal Atalante.
Leukippé

Leukippé alebo Leukippa ("Leukippé") môže byť v gréckej mytológii:
Stredná priemyselná škola strojnícka a elektrotechnická Nitra

Stredná priemyselná škola strojnícka a elektrotechnická Nitra je stredná škola v Nitre.
História.
Stredná priemyselná škola v Nitre bola založená v roku 1960 pod názvom Stredná odborná škola pre pracujúcich v Nitre. V roku 1990 došlo k jej transformácii na formu denného štúdia a premenovaniu na Stredná priemyselná škola Nitra. Škola sa nachádza na Ulici Fraňa Kráľa 20 v Nitre, mestskej časti Mlynárce.
Študijné odbory.
SPŠSE Nitra ponúka štvorročné odborné vzdelanie ukončené maturitnou skúškou v študijných odboroch – strojárstvo, elektrotechnika a mechatronika.
Strojárstvo.
Študijný odbor 2381 M strojárstvo sa svojím obsahom zameriava na konštrukcie a stavby strojov a strojových častí, automatizáciu výroby, tvorbu technickej dokumentácie s podporou dizajnových aplikácií AutoCAD a CATIA. Zahrňuje okruhy mechaniky, strojárskej konštrukcie a technológie.
Elektrotechnika.
V odbore 2675 M elektrotechnika je možné študovať telekomunikačnú techniku alebo priemyselnú informatiku. Náplňou týchto zameraní je automatizácia, robotika, mikroelektronika, práca s počítačovými sieťami, oblasť digitálnych ústrední, mobilných sietí a iných prenosových systémov. 
Mechatronika.
Štúdiom multidisciplinárneho odboru 2387 M mechatronika zacieľuje pozornosť na oblasti automatizovaných zariadení, elektroniky, mechaniky, riadenia a programovania robotov, ale taktiež softvérovým simuláciám a rôznym hybridným systémom, ktorých výsledkom sú mechatronické systémy. 
Odborné vzdelávanie.
Žiaci všetkých troch odborov sa oboznamujú v rámci svojich odborných predmetov s kreslením pomocou jednej z najlepších dizajnových aplikácií AutoCAD a najmä s prácou v 3D PLM softvére CATIA, ktorý podporuje rôzne stupne vývoja produktov vo všetkých oblastiach priemyslu. Významnou zložkou prepájania teoretických poznatkov s praxou je aj programovanie činnosti multifunkčného priemyselného robota IRB 120 od firmy ABB, určeného pre aplikácie rýchleho nakladania a umiestňovania tovaru, ktorého na tejto škole vlastnia. Žiaci sa vo svojich odboroch rovnako oboznamujú aj s problematikou pneumatiky a programovaním PLC firmy SIEMENS. Škola má značné množstvo moderne vybavených odborných učební, nielen výpočtovou, ale aj meracou, diagnostickou a simulačnou technikou. Na praktické zdokonaľovanie teoretických poznatkov slúži reálne vozidlo Peugeot 207. Škola aktívne spolupracuje s viacerými významnými firmami v regióne. Na škole sa vyučujú dva cudzie jazyky – anglický a nemecký.
Ciele do budúcnosti.
V súčasnosti (marec 2014) škola pracuje na vzniku Centra odborného vzdelávania pre robotizáciu kybernetických systémov vo výrobe a projektovanie v elektrotechnike a strojárstve.
Majstrovstvá Európy v hokeji na kolieskových korčuliach žien 2005

Majstrovstvá Európy v hokeji na kolieskových korčuliach žien 2005 boli v poradí 8. Majstrovstvá Európy v hokeji na kolieskových korčuliach žien, ktoré organizuje Európsky výbor hokeja na kolieskových korčuliach (CERH). Konali sa od 17.23. júl 2005 v meste Mira, v Portugalsku, za účasti 6 tímov. Po siedmich účastiach za sebou sa družstvo tentoraz na turnaji nepredstavilo. Víťazkami sa stali hokejistky Francúzska, ktoré bodovali vo všetkých svojich zápasoch. 
Portugalsko bolo organizátorom ženského európskeho šampionátu druhýkrát, keď predtým hostilo turnaj v roku 1997, v São João da Madeira. Turnaj sa skladal iba zo základnej skupiny.
Lesparre-Médoc (kantón)

Lesparre-Médoc je francúzsky kantón v obvode Lesparre-Médoc v departemente Gironde v regióne Akvitánsko. Tvorí ho 15 obcí.
Majstrovstvá Európy v hokeji na kolieskových korčuliach žien 2007

Majstrovstvá Európy v hokeji na kolieskových korčuliach žien 2007 boli v poradí 9. Majstrovstvá Európy v hokeji na kolieskových korčuliach žien, ktoré organizuje Európsky výbor hokeja na kolieskových korčuliach (CERH). Konali sa od 18.22. september 2007 v meste Alcorcón, v Madridskom spoločenstve, v Španielsku, za účasti 6 tímov. Víťazkami sa druhýkrát v histórii stali hokejistky Nemecka, ktoré zvíťazili vo všetkých zápasoch. 
Španielsko bolo organizátorom ženského európskeho šampionátu druhýkrát, keď predtým hostilo turnaj v roku 1999, v Oviede. Organizácia mu bola zverená v júli 2005, na zasadnutí CERH počas organizovania 8. ME žien v portugalskom meste Mira. Turnaj sa skladal iba zo základnej skupiny. Všetky zápasy sa odohrali v aréne Palais de Sports Santo Domingo.
Libourne (kantón)

Libourne je francúzsky kantón v obvode Libourne v departemente Gironde v regióne Akvitánsko. Tvorí ho 10 obcí.
Kordillery

Kordillery [kordyljery], zo španielskeho výrazu "cordillera" označujúceho „pohoria“, v Južnej Amerike nazývané aj Andy, je treťohorné pásmové pohorie na západe Severnej a Južnej Ameriky. Svojou dĺžkou zo severu na juh 15 500 km predstavujú najdlhšie pásmové pohorie na Zemi. 
V Severnej Amerike siahajú z Aljašky až k Tehuantepeckej šiji v južnom Mexiku. Delia sa na dve pásma, uzatvárajúce medzi sebou rozľahlé náhorné plošiny a kotliny.
Reťaz pohoria pri tichomorskom pobreží prebieha čiastočne na Aljaške a priľahlých ostrovoch a na pevnine (Prímorské hory, pohorie sv. Eliáša s Mount Loganom, ). K juhu prechádza v Pobrežné pásmo, sprevádzané Kaskádovými pohorím (Mount Rainier, ) a Sierra Nevada (Mount Whitney, ), v Mexiku ako Sierra Madre Occidental.
Východné pásmo dosahuje najväčších výšok na Aljaške (najvyššia hora Severnej Ameriky Denali, ), odkiaľ pokračuje ako Skalnaté hory (Mount Elbert, ) a ďalej v Mexiku ako Sierra Madre Oriental. Z náhorných plošín, uzavretých oboma pásmami Kordillier, je najvyššia Kolumbijská plošina, Veľká panva s Veľkým soľným jazerom a plošiny Koloradská a Mexická. V južnom Mexiku sú horské pásma Kordillier prerušené pruhom sopiek dlhým 1 000 kilometrov (Citlaltépetl, ; Popocatépetl, ). Ďalej k juhu prebiehajú Kordillery svojou západno vetvou stredoamerickými republikami a východnou vetvou cez Veľké a Malé Antily. Len zriedka presahujú 
Na juhoamerickej pevnine sa Kordillery nazývajú aj Andy. Tvoria na severe tri pásma: Kordillery Západné, Centrálne a Východné o výške 4 000 až V Ekvádore dosahuje Chimborazo a Cotopaxi Tam už majú len dve pásma, uzatvárajúce medzi sebou v Peru a Bolívii náhornú rovinu zvanú "puna". Západné Kordillery tu dosahujú Huascaránom a Východné Kordillery Ancohumou 6 550 m. Na hraniciach Čile a Argentíny sa obe pásma spájajú. Tu je tiež najvyššia hora Ameriky Aconcagua (). Ďalej k juhu sa Kordillery znižujú na 2 000 až (Patagónske Andy) a cez Ohňovú zem pokračujú do Antarktídy.
Lauri Korpikoski

Lauri Korpikoski (* 28. júl 1986, Turku, Fínsko) je fínsky profesionálny hokejista, ktorý v súčasnosti hrá v tíme Phoenix Coyotes v NHL.
Hráčska kariéra.
S hokejom začínal v klube TPS Turku, pričom vo fínskej najvyššej súťaži SM-liiga debutoval v 18 rokoch.
New York Rangers.
V roku 2004 bol draftovaný tímom New York Rangers v prvom kole ako 19. celkovo. Na svoju šancu v NHL si však musel počkať, pretože dve sezóny hral vo farmárskom tíme Rangers, v Hartforde. Svoju šancu dostal 4. mája 2008 v piatom zápase semifinále východnej konferencie proti Pittsburghu Penguins. Hneď túto šancu využil, keď svojou druhou strelou v zápase prekonal Marc-André Fleuryho a zaznamenal tak svoj prvý gól v zámorskej súťaži. Prvého gólu v základnej časti sa dočkal dňa 12. októbra 2008, kedy prekonal brankára Kevina Weekesa z New Jersey Devils. Celkovo odohral v drese Rangers 76 zápasov s bilanciou 7 gólov a 10 asistencií.
Phoenix Coyotes.
Dňa 14. júla 2009 bol vymenený do tímu Phoenix Coyotes za Envers Lisina a o deň neskôr podpísal s tímom zmluvu na dva roky. Sezóna 2009/2010 bola pre neho prelomová, pretože odohral 79 zápasov a napevno sa tak usídlil v zostave Coyotes. V sezóne 2010/2011 sa mu tiež bodovo darilo, kedy si pripísal 40 bodov zo 79 zápasov. Dňa 20. júla 2011 sa dohodol s tímom Phoenix Coyotes na novej dvojročnej zmluve za 3,6 milióna dolárov. V dobe výluky NHL pôsobil v tíme TPS Turku. Dňa 11. júla 2013 predĺžil s klubom zmluvu o ďalšie štyri roky za cenu 10 miliónov dolárov.
Reprezentačná kariéra.
Prvýkrát sa v reprezentačnom drese predstavil na Majstrovstvách sveta v ľadovom hokeji hráčov do 18 rokov v Bielorusku, kde sa stal s 11 bodmi najproduktívnejším hráčom turnaja. V roku 2005 sa zúčastnil Majstrovstiev sveta v ľadovom hokeji hráčov do 20 rokov v USA, kde fínske mužstvo obsadilo 5. miesto. Na ďalších majstrovstvách v roku 2006 získalo Fínsko bronzovú medailu, a to aj zásluhou Korpikoského, ktorý bol so 6 bodmi štvrtým najproduktívnejším hráčom svojho tímu. Na majstrovstvách sveta v Nemecku v roku 2010 mal premiéru v seniorskom tíme, avšak v siedmich zápasoch si nepripísal žiadny bod a Fínsko prehralo vo štvrťfinále s Českom. Na Majstrovstvách sveta v ľadovom hokeji 2013 bol jediným hráčom z NHL, z výberu trénera Jukku Jalonena, a Fínsky tím postúpil do medailových bojov. V semifinále však prehral so Švédskom a v boji o bronz prehral s tímom USA. V januári 2014 ho tréner Erkka Westerlund nominoval na olympijské hry v Soči.
Nérac (kantón)

Nérac je francúzsky kantón v obvode Nérac v departemente Lot-et-Garonne v regióne Akvitánsko. Tvorí ho 8 obcí.
Living with You

„Living with You“ je pieseň waleského hudobníka a hudobného skladateľa Johna Calea, ktorá pôvodne vyšla na jeho albume "Shifty Adventures in Nookie Wood" v októbri 2012. Ešte predtým, koncom augusta 2012, vyšla jej odlišná verzia (nazvaná „Organic Mix“) ako B-strana singlu „Face to the Sky“.
Dňa 25. februára 2013 vyšla základná verzia piesne „Living with You“ na singli doplnená ešte o organický mix dostupný pôvodne iba ako B-strana singlu „Face to the Sky“ a to všetko doplnené o remix piesne od Laurel Halo. Remix je dlhý necelých sedem minút a je skôr pokojnejší ako originál.
V pôvodnej verzii piesne vydanej na albume "Shifty Adventures in Nookie Wood" hrajú vedľa Calea (spev, klávesy, elektrická viola, elektrická gitara, perkusie) ešte Dustin Boyer (akustická gitara) a Michael Jerome Moore (bicie, cajón).
Thann (kantón)

Thann je francúzsky kantón v obvode Thann v departemente Haut-Rhin v regióne Alsasko. Tvorí ho 11 obcí.
Ribeauvillé (kantón)

Ribeauvillé je francúzsky kantón v obvode Ribeauvillé v departemente Haut-Rhin v regióne Alsasko. Tvorí ho 10 obcí.
Haguenau (kantón)

Haguenau je francúzsky kantón v obvode Haguenau v departemente Bas-Rhin v regióne Alsasko. Tvorí ho 16 obcí.
Muret (kantón)

Muret je francúzsky kantón v obvode Muret v departemente Haute-Garonne v regióne Midi-Pyrénées. Tvorí ho 9 obcí.
Muret

Muret môže byť:
Julij Ivanovyč Stavrovskyj-Popradov

Julij Ivanovyč Stavrovskyj-Popradov (; * 18. január 1850, Sulín v okr. Bardejov, Uhorsko teraz Slovensko — † 27. marec 1899, Prešov) bol rusínsky básnik, buditeľ, gréckokatolícky kňaz. Tvoril pod pseudonymom Popradov.
Biografia.
Vzdelanie získal na Prešovskom gymnáziu a na Právnickej a Bohosloveckej fakulte Budapeštianskej univerzity. Pracoval ako farár v Jarabine, slúžny na biskupskom úrade v Prešove, farár v Čertižnom, kde ho pozval jeho priateľ Adolf Dobrianský. Zaoberal sa slovanskými jazykmi. Bol hovorcom rusofilských nádejí.
Autor množstva veršov, etnografických a publicistických statí o reči. Vydával v ruskej tlači. Jeho poézia "Я руський", "Родина", "На Бескиді", "К Уриїлу Метеору" bola vydaná v roku 1928 ako zbierka "Поезія Попрадова" posmrtne. Dlho si písaval so známym ukrajinským vedcom, zberateľom folklóru Ukrajincov Zakarpatska V. Hnatjukom.
Stavrovský-Popradov bol najvýraznejší predstaviteľ rusofilského smeru zakarpatskej literatúry 19 storočia. Písal ruskú poéziu (hlavným štýlom patriotská a intímna lyrika), články na etnografické témy a publicistiku, vydával v časopise «СвЂтъ», «Карпатъ» а iných.
Zomrel 27. marca 1899 v Prešove, pochovaný je v Čertižnom.
Tvorba.
Autor poézie uverejnenej v roku 1928 v zbierke "Поезія Попрадова", etnografických a publicistických článkov. V roku 1883 napísal "Руський буквар". Zbierku básní "Poézia Popradova" zozbieral a vydal v období prvej česko-slovenskej republiky Nikolaj Beskyd.
Ektor

Marko Elefteriadis (* 4. december 1985, Dobřichovice, Česko), známy pod umeleckým menom Ektor alebo Detektor, je český raper.
Život.
Jeho matka je Grékyňa Tena Elefteriadu, otec slovenský herec Peter Aczel. S otcom nevyrastal, ako sa aj zmieňuje vo svojich skladbách (Napríklad skladba „"Kde si byl"“, ktorú naspieval so Strapom. O produkciu v tejto skladbe sa postaral DJ Wich.) V mladosti žil desať rokov na Slovensku a dnes žije v Prahe. Medzi jednu z Ektorových vášní patrí zbieranie tenisiek, ktorých mal v januári 2014 cez 86 párov.
Diskografia.
Prvé zmienky o tvorbe Ektora sa začali objavovať v roku 2007, keď mal pocit, že on aj ostatní poslucháči rapu sú veľmi nespokojní s úrovňou miestnych rapových výkonov a potreboval sa vyjadriť a reprezentovať svojich ľudí.
Albumy.
Airon Meidan.
V roku 2008 sa Ektor nečakane objavil na českej hip-hopovej scéne a to vo veľkom štýle. 17. novembra totiž vydal spolu s DJom Enemym svoj prvý debutový album "Airon Meidan", ktorý krstil 29. novembra 2008 v pražskom klube Retro. Prvá skladba z celého albumu je "„Vidim to jako včera“" a má známy klip. Aj napriek tomu, že to bol debutový album, mal pozitívne ohlasy.
Topství.
V roku 2011 vydal svoj prvý sólo album "Topství". O produkciu na albume sa okrem DJ Enemyho podieľal aj DJ Wich, Emeres, Lucas, Billy Hollywood alebo Jazzy. Najznámejšou skladbou albumu sa stala pieseň "„Nemáš zač“". Ektor na album pozval rapperov ako Hugo Toxxx so skladbou "„Dobrý“" alebo Strapo so skladbou "„Néé“". Albumy "Airon Meidan" a "Topství" a ich obdobie, kedy Ektor málo vystupoval na pódiach sú často označované za ticho pred búrkou, čiže albumom "Tetris".
Tetris.
V roku 2012 vydal Ektor spoločne so skúseným producentom DJom Wichom album "Tetris", vďaka ktorému sa Ektor ukázal v dobrom svetle a vryl do podvedomia českých a slovenských poslucháčov hip hopu a to predovšetkým vďaka skladbám "„Loket z vokna“", "„Number 1“" alebo "„Je mi to fuk“". Okrem slovenského Strapa a českého Huga Toxxxa sa na albume objavil aj LA4 a Vladimir 518 a člen skupiny Moja Reč Supa. Nachádza sa tu 16 skladieb, ktoré obsahujú mnoho rôznorodých tém a rozdielnych beatov. Album bol nominovaný cenu "Anděl 2012" v kategórii Hip-hop.
Detektor.
Po albume "Tetris" mal pôvodne vyjsť album "Tetris 2", ale ten Ektor odložil a začal sa venovať albumu, ktorý by sa mal objaviť na začiatku roku 2014 s názvom "Detektor", ktorý má byť podľa Ektorových slov „nechutná“ záležitosť. A podľa predpokladov mal by sa na albume objaviť slovenský rapper Momo, s ktorým má Ektor naplánované aj iné spoločné projekty.
Featy.
Ektor taktiež spolupracoval s niektorými ďalšími českými, slovenskými i americkými rappermi. Zo slovenských je to napríklad Strapo („"Nula"“), Separ („"Hnus"“) alebo Kontrafakt na treťom albume Navždy so skladbou „"V mojom svete"“. Z amerických je to Nironic („"So Loco"“).
Saint-Gaudens (kantón)

Saint-Gaudens je francúzsky kantón v obvode Saint-Gaudens v departemente Haute-Garonne v regióne Midi-Pyrénées. Tvorí ho 21 obcí.
Saint-Gaudens

Saint-Gaudens môže byť:
Vinnycki Chutory

Vinnycki Chutory () je dedina ("село") na Ukrajine vo Vinnyckom rajóne Vinnyckej oblasti. Žije tu 6770 obyvateľov.
Majstrovstvá Európy v hokeji na kolieskových korčuliach žien 2009

Majstrovstvá Európy v hokeji na kolieskových korčuliach žien 2009 boli v poradí 10. Majstrovstvá Európy v hokeji na kolieskových korčuliach žien, ktoré organizuje Európsky výbor hokeja na kolieskových korčuliach (CERH). Konali sa od 27.31. októbra 2009 v meste Saint-Omer, v regióne Nord-Pas-de-Calais, vo Francúzsku, za účasti 6 tímov. Víťazkami sa druhýkrát v histórii stali hokejistky Španielska, ktoré zvíťazili vo všetkých zápasoch. Strieborné Francúzsko získalo svoju druhú medailu; naopak, Portugalsko po 6 medailách v rade skončilo tentoraz na 4. priečke.
Francúzsko bolo organizátorom ženského európskeho šampionátu druhýkrát, keď predtým hostilo turnaj v roku 2003, v Coutras. Turnaj sa skladal iba zo základnej skupiny. Všetky zápasy sa odohrali v aréne Salle des Sports du Brockus.
Céret (kantón)

Céret je francúzsky kantón v obvode Céret v departemente Pyrénées-Orientales v regióne Languedoc-Roussillon. Tvoria ho 14 obce.
Céret

Céret môže byť:
G-Radio

G-Radio je gospelové internetové rádio zamerané na slovenskú a svetovú gospelovú hudbu. Rádio začalo vysielanie v roku 2005.
Program rádia.
G-Radio vysiela 24 hodín. Pri počúvaní sa na stránke zobrazuje aktuálna skladba. Okrem toho sa na stránkach dajú zobraziť i predchádzajúce skladby, ktoré sa vysielali.
The Unguided

The Unguided je švédska melodická death metalová skupina, ktorú v roku 2010 založil Richard Sjunnesson po svojom odchode zo skupiny Sonic Syndicate. Neskôr sa k nemu pripojili Roland Johansson (bývalý spevák Sonic Syndicate), Roger Sjunnesson (vtedajší gitarista Sonic Syndicate), bubeník John Bengtsson a súčasný basgitarista skupiny Cipher System, Henric Lijesand. Bubeník John Bengtsson opustil skupinu koncom roka 2012 a nahradil ho bubeník Richard Schill.
Ľadová jaskyňa v Šípe

Ľadová jaskyňa v Šípe (známa je aj ako Jaskyňa v Šípe pri Žaškove), je jaskyňa na úpätí vrchu Šíp, ktorý je od roku 1980 súčasťou rovnomennej národnej prírodnej rezervácie.
Nachádza sa v katastrálnom území obce Žaškov v okrese Dolný Kubín, v nadmorskej výške . Je dlhá 29 m a hlboká 20 m. Hoci jej názov prezrádza, že sa jedná o ľadovú jaskyňu a niektoré zdroje uvádzajú predpokladaný výskyt ľadu v množstve cca 270 m³, nie je to pravda. Výskyt ľadu je sezónny počas zimných a jarných mesiacov (do mája) a predpokladané množstvo jeho výskytu nie je možné vzhľadom na jej malé rozmery.
Ján Brodňanský a neskôr Zdenko Hochmut v práci Krasové územia a jaskyne Slovenska spomína možné vysvetlenie. Spomínaný ľad, (či skôr sneh) sa nachádza závrtoch západne od jaskyne, ktorý sa tu často udržuje dlho do leta. Ale ani táto teória sa nepotvrdila pri prieskume okolia v polke mája 2015.
Popis jaskyne:
Jedná sa o neveľkú rozsadlinu (trhlinu) v skale. Do jaskyne vedie sotva pol metra úzka puklina so sklonom 52 stupňov až na balvany. Odtiaľto vedie chodba ďalej na juh, kde sa prepadá až do najhlbšej a najvlhkejšej časti jaskyne. Tam bola dňa 22.5.1966 zaznamenaná malá vrstva zmrznutého snehu (firnu). Jaskyňa nemá kvapľovú výzdobu.
Poloha jaskyne:
Jaskyňa je často zamieňaná za Jaskyňu na Šípe, ktorá sa nachádza neďaleko turistického chodníka na hrebeni - pod vrcholom Šípu v Jánošikovej skale (na Liptovskej strane masívu).
Mapa jaskyne v príspevku J. Brodňanského (1967 –1968)
Jaskyňa v Šípe pri Žaškove. In: Slovenský kras. Zborník Múzea Slovenského krasu VII, 1969, s. 99-100
Hokej na kolieskových korčuliach na Svetových hrách

Hokej na kolieskových korčuliach na Svetových hrách bol turnaj v hokeji na kolieskových korčuliach, ktorý sa konal v rámci multišportového podujatia Svetových hier, riadených Medzinárodnou asociáciou Svetových hier (IWGA). Do programu hier bol zaradený hneď na prvých Svetových hrách 1981 v americkom meste Santa Clara a do hier v roku 1993 sa na ňom organizoval pravidelne. Po prestávke v roku 1997 sa opäťtentoraz naposledyobjavil na Svetových hrách 2001 v japonskej Akite. V roku 2005 ho vystriedal ďalší šport Medzinárodnej federácie kolieskových športov (FIRS)inline hokej. Turnaj sa uskutočnil vždy iba v mužskej kategórii. V historických tabuľkách v ňom dominuje družstvo Portugalska, ktoré na piatich turnajoch dokázalo zvíťaziť štyrikrát.
Kvalifikačným kritériom pre účasť na hokejovom turnaji Svetových hier bolo umiestnenie na Majstrovstvách sveta.
Korok (materiál)

Korok je materiál získavaný z kôry duba korkového. Je tvorený mŕtvymi bunkami, ktoré sú impregnované nepriepustnou látkou suberín. 
Vlastnosti.
Vzduch tvorí asi 50% objemu korku, preto má výborné tepelnoizolačné vlastnosti. Dokáže tiež regulovať vlhkosť v interiéroch budov. Je mäkký, ale dokáže si držať svoj tvar aj po stlačení. Je odolný voči vode, chemikáliám, je málo horľavý.
Využitie.
Korok sa v minulosti takmer výlučne využíval na výrobu zátok, najmä do vínových fliaš. Dnes ako moderný materiál sa kvôli jeho výborným izolačným vlastnostiam využíva už aj v stavebníctve na výrobu napríklad korkových podláh či rámov do okien.
Talal Asad

Talal Asad (* 1933) je antropológ, orientalista a post-koloniálny teoretik pôvodom zo Saudskej Arábie.
Biografia.
Narodil sa v Saudskej Arábii. Jeho otec bol rakúsko-pakistanský diplomat, spisovateľ a reformátor Muhammad Asad. Matka Munira Hussein Al Shammari pochádzala zo Saudskej Arábie.
Jaskyňa v Čertovej skale

Jaskyňa v Čertovej skale (Ľubochnianska jaskyňa) je jaskyňa vo Veľkej Fatre. Nachádza sa v Ľubochnianskej doline. Jaskyňa je inaktívna fluviokrasovo-rútivá. Je najväčšou jaskyňou Ľubochnianskej doliny. Okrem nej sa tu nachádza ešte 11 menších jaskýň. Druhou najväčšou jaskyňou je Previs v čertovej skale z dĺžkou 11 m.
Charakteristika.
Celková dĺžka jaskyne je 28 m. Nachádza sa v nadmorskej výške a obsahuje krasovú výzdobu.
Vznik.
Jaskyňa je stará niekoľko tisíc rokov, vznikla podmývaním materskej horniny riekou. Ďalším zvetrávaním sa vytvorili rútivé praskliny.
Monika Bérešová

RNDr. Monika Bérešová (* 1. január 1960, Sečovce) je poslankyňa Mestského zastupiteľstva a bývala primátorka mesta Sečovce (20032010). Po tom čo v roku 2022 nebola opätovne zvolena za poslankyňu mestského zastupiteľstva rozhodla sa ako skrachovaná politička učiť na SOŠ v Sečovciach. 
Štúdium.
V roku 1984 ukončila štúdium v odbore učiteľstvo výchovno-vzdelávacích predmetov matematika a fyzika na Prírodovedeckej fakulte Univerzity Pavla Jozefa Šafárika v Košiciach. Od roku 2012 je externou doktorandkou v odbore sociálnej práce na Vysokej škole zdravotníctva a sociálnej práce sv. Alžbety v Bratislava.
Profesijná kariéra.
Na Základnej škole Komenského v Sečovciach zastávala v rokoch 19901991 funkciu zástupkyne riaditeľa a v rokoch 1991 – 2003 bola jej riaditeľkou. 
Po ukončení politickej kariéry nastúpila na pozíciu riaditeľky Domova sociálnych služieb Kráľovce (2011 – 2013). V súčasnosti je riaditeľkou Strediska krízovej intervencie v Košiciach.
Politická činnosť.
V rokoch 1998 – 2002 pôsobila ako zástupkyňa primátora mesta Sečovce Vlastimila Ondrejku. V roku 2002 sa stala členkou liberálnej politickej strany Aliancia nového občana (ANO), s ktorej podporou sa úspešne uchádzala o funkciu primátora Sečoviec vo voľbách do orgánov samosprávy obcí 2002. Počas tohto funkčného obdobia prispela k obnoveniu tanečnej súťaže "O Zlatú putňu Tokaja".
Vo voľbách do orgánov samosprávy obcí 2006 si svoju funkciu obhájila už ako nezávislá kandidátka, s počtom platných hlasov 1 182. Pri opätovnej kandidatúre v komunálnych voľbách 2010 skončila s 1 147 hlasmi na druhom mieste za nezávislým kandidátom Jozefom Gamrátom.
Komunálnych volieb 2014 sa zúčastnila ako nezávislá kandidátka do mestského zastupiteľstva, v rámci volebného zoskupenia občianskeho združenia Sečovce Inak. S počtom platných hlasov 1 057 získala prvé miesto. Poslankyňou Mestského zastupiteľstva (MsZ) sa stala po zložení sľubu poslanca na prvom zasadnutí MsZ 12. decembra 2014. Novým zastupiteľstvom bola na návrh primátora zvolená za poslanca oprávneného zvolávať a viesť zasadnutia MsZ.
Shy FX

Andre Williams (* 1976, Londýn, Anglicko), viac známy pod umeleckým menom Shy FX, je anglický DJ a hudobný producent z Londýna. Špecializuje sa na drum and bass a jungle.
Biografia.
Jeho debutovou nahrávkou bola „Jungle Love“ vydaná v roku 1992 vydavateľstvom Permission to Dance. Skoro potom podpísal zmluvu s vydavateľstvom S.O.U.R. a v roku 19994 vydal svoju prelomovú ragga jungle skladbu „Original Nuttah“ v spolupráci s MC UK Apache.
Počas svojej kariéry spolupracoval s anglickým drum and bassovým producentom T Power pod názvom Ebony Dubsters alebo ako Shy FX &amp; T Power. Ich spoločná skladba „Shake Ur Body“ v spolupráci s Di, dosiahla 7. miesto v rebríčku UK Singles Chart.
Shy FX tiež produkoval tretí singel speváčky Yasmin, „Light Up (The World)“, na ktorom spolupracovala Ms. Dynamite. Singel dosiahol 50. miesto v UK Singles Chart.
Singel „Gold Dust“ od DJa Fresha bol znovu vydaný, pričom Shy FX Re-Edit bol vydaný ako singel dňa 2. decembra 2012.
V roku 2013 vydal singel „Soon Come“ v spolupráci s Liamom Baileym. Singel dosiahol 55. miesto v rebríčku UK Singles Chart. v roku 2013 Shy FX tiež vydal singel „Cloud 9“, v spolupráci s Ms. Dynamite.
Hypermnéstra (dcéra Thestia)

Hypermnéstra alebo Hyperméstra ("Hyperméstra, Hypermnéstra") je v gréckej mytológii dcéra aitólskeho kráľa Thestia a Eurythemidy.
Hypermnéstra bola dcérou aitólskeho kráľa Thestia a sestrou Lédy, Althaie, Ifikla, Euippa, Pléxippa a Eurypyla.
Vydala sa za argejského kráľa Oikla a stala sa matkou dcér Ifianeiry a Polyboie a syna Amfiaraa, ktorý sa s jej bratmi zúčastnil na love kalydónskeho diviaka a ako muž obdarený vešteckým duchom, predpovedal neúspech výpravy „"siedmich proti Tébam"“.
Bully (Donovaly)

Bully sú miestna časť obce Donovaly, v okrese Banská Bystrica.
Malebná horská osada sa nachádza na severnom okraji Starohorských vrchov, južne od centra obce. V minulosti bola známa výrobou drevného uhlia, v období druhej svetovej vojny v jej okolí prebiehali tuhé boje partizánskych oddielov. Obec sa spomína v diele Leonida Obuchova “Operácia raketa”, ďalej v knihe Martina Pollacka “Smrť v bunkri - Správa o mojom otcovi” a podrobne tiež v rozsiahlom diele “Cesta Slovenskem s A. Calmetem Ord. S.B. aneb Theorie wampyrismu” od českého maliara, grafika, ilustrátora, sochára, rezbára, spisovateľa a básnika Josefa Váchala, ktorý tu pobýval v letných mesiacoch roku 1930.
Kleoboia

Kleoboia ("Kleoboia") môže byť v gréckej mytológii:
Eurythemis (dcéra Kleoboie)

Eurythemis ("Eurythemis") je v gréckej mytológii dcéra Kleoboie, manželka aitólského kráľa Thestia.
Do mýtov sa zapísala len ako matka významných potomkov. Podľa antického autora Apollodora z Atén, sa Eurythemis a aitólský kráľ Thestios stali rodičmi Lédy, Althaie, Hypermnéstry, Ifikla, Euippa, Pléxippa a Eurypyla.
Jennifer Jonesová (curling)

Jennifer Jonesová (; * 7. júl 1974, Winnipeg, Kanada) je kanadská hráčka curlingu. Je štvornásobnou kanadskou a bývalou svetovou šampiónkou, aj zlatou olympijskou medailistkou. Je členkou Kanadského národného curlingového družstva žien.
Biatlon na Zimných olympijských hrách 2014

Biatlon na Zimných olympijských hrách 2014 prebiehal v Centre biatlonu a bežeckého lyžovania Laura neďaleko Krasnej Poľany. Súťaže prebiehali od 8. do 22. februára 2014. Po prvýkrát v histórií je na programe zmiešaná štafeta.